Rikunarita-ORG/Wikinium huggingface dataset:
# יפן הוט 100

לוגו מגזין הבילבורד
**מצעד יפן הוט 100** (באנגלית: **Japan Hot 100**) הוא מצעד פזמונים יפני שבועי שמופק, בדומה לבילבורד הוט 100, על ידי מגזין הבילבורד. המצעד מתפרסם באופן רשמי באתר המגזין.

השיר הראשון שניצב בראש המצעד הוא "Step and Go" של להקת "ארשי" בגיליון מספר 3, שיצא לאור במרץ 2008. להקת AKB48 נחשבת לאמן בעל המספר הרב ביותר של שירים שהגיעו לצמרת המצעד, עם 43 שירים. ביוני 2015, מגזין הבילבורד פרסם את המצעד היפני השבועי לאלבומים.

## סטטיסטיקות

### השירים שנשארו הכי הרבה זמן במקום הראשון

| מספר שבועות | שיר | אמן | שנה |
| --- | --- | --- | --- |
| 21 | "Idol"  | יואסובי | 2023 |
| 13 | "Subtitle" | Official Hige Dandism  | 2022 |
| 11 | "Koi"  | גן הושינו  | 2016 |
| 9 | "Zankyo Sanka" | Aimer  | 2021 |
| 8 | "Homura"  | LiSA  | 2020 |
| 7 | "Lemon"  | קנשי יונזו  | 2018 |
| "Pretender"  | Official Hige Dandism | 2019 |
| "I Love…" | 2020 |
| 6 | "New Genesis"  | Ado  | 2022 |
| "Yoru ni Kakeru"  | יואסובי | 2020 |
| 4 | "Butter" | BTS | 2021 |

## קישורים חיצוניים

* אתר האינטרנט הרשמי של יפן הוט 100 (ביפנית)

## הערות שוליים
# תקופת ראיווה

מזכיר הקבינט יושיהידה סוגה מכריז על תקופת ראיווה
**תקופת רֶאִיוָוה** (ביפנית: **令和時代**) הוא שמה של תקופת השנים הנוכחית ביפן. תקופה זו החלה ב-1 במאי 2019, ביום עלייתו של יורש העצר נארוהיטו לכס החרצית, והכתרתו לקיסר יפן.

הקיסר הקודם אקיהיטו, אביו של הקיסר הנוכחי, ירד מכס הקיסרות ב-30 באפריל 2019, ובכך הסתיימה תקופת הייסי. שנת 2019 היא שנת 31 לתקופת הייסי עד 30 באפריל 2019, ומ-1 במאי 2019, החלה שנת 1 של תקופת ראיווה.

## רקע

### בחירת השם

ועדה בת תשעה חברים הייתה אמונה על הכנת רשימת שמות מתאימים לתקופה, ולאחר מכן בחרה ממשלת יפן את שם התקופה מתוך הרשימה.

### מקור השם ומשמעותו

מקור הקאנג'י של שם התקופה הוא במאניושו, אנתולוגיית שירה יפנית מהמאה ה-8 (תקופת נארה). השיר המדובר עוסק בצפייה בפריחת השזיף:

הטקסט המקורי בקאנבון:

于時、初春**令**月、氣淑風**和**、梅披鏡前之粉、蘭薫珮後之香。
תרגום ליפנית קלאסית:

時に、初春の**令**月にして、気淑く風**和**ぎ、梅は鏡前の粉を披き、蘭は珮後の香を薫す。
תעתיק בכתב לטיני:

*toki ni、shoshun no **rei**getsu nisite ki yo ku kaze ya**wa**ra gi、 ume wa kyōzen no ko o hira ki、 ran wa haigo no kō o kaora su*.
תרגום לעברית:
"העת היא הירח **הנפלא ("ראי")** של ראשית האביב, כאשר האוויר צלול והרוח היא משב **עדין ("וה")**, כאשר השזיף מלבין בפריחתו כאבקה שהיפהפייה מורחת מול המראה, וכאשר ניחוח הסחלב הוא כשל בושם."

אחד התרגומים לצירוף הקאנג'י ראיווה הוא "הרמוניה נפלאה" או "שלום נפלא". עם זאת, המשמעות של הקאנג'י 令 כיום היא "חוק, סדר, פקודה", ולא "נפלא", דבר שעשוי להוביל לפירוש הצירוף כ"סדר הרמוני".

| ראיווה | 1 |
| --- | --- |
| גרגוריאני | 2019 |

## קישורים חיצוניים

 מדיה וקבצים בנושא **תקופת ראיווה** בוויקישיתוף

* New Japanese imperial era 'Reiwa' takes name from ancient poetry, Reuters, April 1, 2019.

## הערות שוליים
# לומינייט (חברה)

לומינייט|  |
|
נתונים כלליים |
|
סוג |
ניתוח נתונים |
|
תקופת הפעילות |
1991–הווה (כ־35 שנים)  |
|
חברת אם | Eldridge Industries  |
|
בעלות |
MRC |
|   |
| luminatedata.com |
|   |

**לומינייט** (לשעבר **Nielsen SoundScan**, **Nielsen Music Products** ו-**MRC Data**) היא חברה המייבאת נתוני מכירות מוזיקה. החברה, שנוסדה בשנת 1991 על ידי מייק פיין ומייק שאלט, אוספת מידע אודות המכירות באופן שבועי ומפרסמת את המידע בכל יום ראשון עבור מכירות אלבומים, ובכל יום שני עבור מכירות של שירים. בין צרכני החברה נמצאות חברות תקליטים, חנויות מוזיקה, מפרסמים עצמאיים, חברות טלוויזיה ומנהלי אמנים.

החברה היא מקור המידע אודות מכירות עבור מצעדי המוזיקה של המגזין האמריקאי בילבורד.

## הערות שוליים
# איגוד תעשיית ההקלטות בהונג קונג

איגוד תעשיית ההקלטות בהונג קונג
IFPI Hong Kong|
תחום |
תעשיית המוזיקה  |
|
משרד ראשי |
הונג קונג  |
|
תקופת הפעילות |
1967–הווה (כ־59 שנים)  |
| www.ifpihk.org |
|   |

**איגוד תעשיית ההקלטות בהונג קונג** (**IFPI Hong Kong**; לשעבר **Hong Kong Recording Industry Alliance** ו-**HKRIA**) הוא הארגון המרכזי המייצג את ענף ההקלטות של הונג קונג מאז 1967. האיגוד חבר בפדרציה הבין-לאומית לתעשייה הפונוגרפית.

## אישורי הסמכה להקלטת מוזיקה

האיגוד אחראי על הענקת אישורי הסמכה להקלטת מוזיקה בהונג קונג על סמך מכירות בלבד:

אלבומים, מיני-אלבומים וסינגלים מקומיים| סוג הסמכה | 1 בינואר 1976 (לאלבומים)/1 ביולי 1998 (לסינגלים) עד 2006 | 2007 | מאז 2008 |
| --- | --- | --- | --- |
|  זהב | 25,000 | 20,000 | 15,000 |
|  פלטינה | 50,000 | 40,000 | 30,000 |
|  פלטניה ×2 | 100,000 | 80,000 | 60,000 |

אלבומים, סינגלים, מיני-אלבומים בין-לאומיים והקלטות קלאסיות| סוג הסמכה | 1 ביולי 1975 (לאלבומים)/1 ביולי 1998 (לסינגלים) עד 2007 | מאז 2008 |
| --- | --- | --- |
|  זהב | 10,000 | 7,500 |
|  פלטינה | 20,000 | 15,000 |
|  פלטניה ×2 | 40,000 | 30,000 |

## קישורים חיצוניים

* אתר האינטרנט הרשמי של איגוד תעשיית ההקלטות בהונג קונג

## הערות שוליים
# איגוד תעשיית ההקלטות הניו זילנדי

איגוד תעשיית ההקלטות הניו זילנדי
Recorded Music NZ|  |
| איגוד תעשיית ההקלטות הניו זילנדי |
|
מדינה | ניו זילנד ניו זילנד |
|
משרד ראשי |
אוקלנד  |
|
מיקום מטה הארגון |
ניו זילנד |
|
יושב ראש |
כריס קאדיק |
|
מנכ"ל |
דמיאן ווהן |
|
תקופת הפעילות |
1957–הווה (כ־69 שנים) |
| www.recordedmusic.co.nz |
|   |

**איגוד תעשיית ההקלטות הניו זילנדי** (לשעבר: **התאחדות ענף ההקלטות של ניו זילנד** (**RIANZ**)) הוא איגוד סחר ללא כוונת רווח של מפיקי תקליטים, מפיצים ומוזיקאים בניו זילנד. לפני יוני 2013, האגודה כינתה את עצמה "התאחדות ענף ההקלטות של ניו זילנד" (RIANZ). בהמשך, שונה השם ל-**Recorded Music NZ**.

## תעודה על מכירות

איגוד תעשיית ההקלטות הניו זילנדי מעניק תעודות על מכירות של סינגלים, אלבומים ואלבומי וידאו:

### אלבומים

| פורמט | תארים |
| --- | --- |
| זהב | פלטינה | פלטינה 2× |
| אלבום | 7,500 | 15,000 | 30,000 |
| אלבום וידאו | 2,500 | 5,000 | 10,000 |

### סינגלים

| פורמט | תארים |
| --- | --- |
| עד 31 במאי 2016 | מאז 1 ביוני 2016 |
| זהב | פלטינה | פלטינה 2× | זהב | פלטינה | פלטינה 2× |
| סינגל | 7,500 | 15,000 | 30,000 | 15,000 | 30,000 | 60,000 |

## ראו גם

* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים

* אתר האינטרנט הרשמי של RIANZ

## הערות שוליים
# קן שימורה

קן שימורה
志村 けん| אין תמונה חופשית |
|
לידה |
20 בפברואר 1950 היגאשימוריאמה, יפן  |
|
פטירה |
29 במרץ 2020 (בגיל 70) שינג'וקו, טוקיו, יפן  |
|
שם לידה | 志村 康徳  |
|
מדינה |
יפן  |
|
כינוי | けんちゃん  |
|
השכלה | Tokyo Metropolitan Kurume High School  |
|
תקופת פעילות |
1972–2020 (כ־48 שנים)  |
|
עיסוק |
שחקן, קומיקאי, מדבב, זמר |
|
אתר רשמי |
|   |

**קן שימורה** (ביפנית: **志 村 け ん**‏; 20 בפברואר 1950 – 29 במרץ 2020) היה קומיקאי ושחקן יפני שהקריירה שלו נמשכה קרוב לחמישה עשורים.

שימורה התפרסם בתחילה כאשר לקח חלק כחבר בקבוצת הקומיקאים "הנוודים" (ザ・ドリフターズ), עמה הוא לקח חלק בתוכנית הטלוויזיה היפנית "Hachiji Da Yo, Zen'in Shūgō!" ("השעה 8, כולם מתאספים!") ששודרה במקור בין השנים 1974 עד 1985 ובהמשך גם בתוכנית הטלוויזיה היפנית "Katō-chan Ken-chan Gokigen", ששודרה במקור בין השנים בין השנים 1986 עד 1992. בשנים 1993–1996 הוא הופיע בתוכנית ביחד עם מאסאשי טאשירו.

שימורה נחשב לאחד הקומיקאים הבולטים והנודעים ביותר ביפן, והשתתף בתפקידי אורח בתוכניות קומיות שונות ביפן לאורך השנים.

שימורה נפטר ב-29 במרץ 2020, בגיל 70, כתוצאה מסיבוכים בריאותיים שנבעו מהידבקות במחלת הקורונה.

## קישורים חיצוניים

 מדיה וקבצים בנושא **קן שימורה** בוויקישיתוף

* אתר האינטרנט הרשמי של קן שימורה (ביפנית)

* קן שימורה, ברשת החברתית פייסבוק
* קן שימורה, ברשת החברתית X (טוויטר)
* קן שימורה, ברשת החברתית אינסטגרם
* קן שימורה, במסד הנתונים הקולנועיים IMDb (באנגלית)
* קן שימורה, באתר AllMovie (באנגלית)
* קן שימורה, באתר Rotten Tomatoes (באנגלית)
* קן שימורה, במסד הנתונים הקולנועיים KinoPoisk (ברוסית)
* קן שימורה, באתר Last.fm (באנגלית)
* קן שימורה, באתר MusicBrainz (באנגלית)

 ערך זה הוא קצרמר בנושא יפנים ובנושא שחקנים. אתם מוזמנים לתרום לוויקיפדיה ו**להרחיב אותו**.
# מגפת הקורונה באלג'יריה

התפרצות נגיף הקורונה באלג'יריה|  |
|
תקופת המגפה |
17 בפברואר 2020 – הווה (6 שנים ו־4 חודשים) |
|
במדינות או באזורים | אלג'יריה אלג'יריה |
|
מוקד התפרצות |
אלג'יר |
|
פתוגן |
נגיף ה-SARS-CoV-2 |
|
מקור המגפה | איטליה איטליה |
|
מקרי מוות |
6,881‏ |
|
מקרי הדבקה |
271,822‏   • 81,903 מהם חולים פעילים |
|
הבריאו |
183,038‏ רענון נתונים |

**מגפת הקורונה** התפשטה לאלג'יריה ב-17 בפברואר 2020. מקרה ההידבקות הראשון באלג'יריה פורסם ב-17 בפברואר 2020.

## ציר זמן

ב-25 בפברואר אושר מקרה ההידבקות הראשון בנגיף הקורונה באלג'יריה. באותו המקרה נודע כי איטלקי שהגיע ב-17 בפברואר למדינה נשא עמו את הנגיף; ב-28 בפברואר, אלג'יריה גירשה אותו בחזרה לאיטליה, דרך טיסה מיוחדת משדה התעופה "Hassi Messaoud" ושם נכנס להסגר. בבוקר 2 במרץ אישרה אלג'יריה שני מקרי הידבקות חדשים; אישה ובתה, כך נמסר ממשרד הבריאות של המדינה.

בערב 12 במרץ, אלג'יריה דיווחה על מקרה הידבקות חדש בעין סמרה, ובעקבות כך נסגרו בתי הספר המדינה. ב-7 במרץ, הוכרז המקרה ה-20: אלג'יראי שנשאר בספרד.

ב-26 במרץ עלה מספר החולים ל-367, מספר מקרי המוות עלה ל-25. שבוע לאחר מכן, מספר החולים במדינה זינק ל-1171, ומספר המתים עלה ל-105.

## קישורים חיצוניים

* אתר האינטרנט הרשמי של מגפת הקורונה באלג'יריה (בצרפתית)

 מדיה וקבצים בנושא **מגפת הקורונה באלג'יריה** בוויקישיתוף
## הערות שוליים
# מגפת הקורונה בגאנה

התפרצות נגיף הקורונה בגאנה|  |
|
תקופת המגפה |
12 במרץ 2020 – הווה (6 שנים ו־3 חודשים) |
|
במדינות או באזורים | גאנה גאנה |
|
פתוגן |
נגיף ה-SARS-CoV-2 |
|
מקור המגפה | נורווגיה נורווגיה, טורקיה טורקיה |
|
מקרי מוות |
1,462‏ |
|
מקרי הדבקה |
171,657‏   • 34 מהם חולים פעילים     • 2 מתוכם במצב קשה |
|
הבריאו |
170,161‏ רענון נתונים |
|   |

**מגפת הקורונה** התפשטה לגאנה ב-12 במרץ 2020. מקרה ההידבקות הראשון בגאנה פורסם ב-12 במרץ 2020.

## התפרצות

ב-11 במרץ 2020, שר האוצר קן פורפי-אטטה הכריז כי תקציב המדינה יעמוד על כ-100 מיליון דולרים, ובהם תקצוב מיוחד שיסייע בהיערכות המדינה לקראת התפרצות מגפת הקורונה.

גאנה דיווחה על שני מקרי ההידבקות הראשונים בה ב-12 במרץ 2020. שני המקרים היו בקרב אנשים שחזרו למדינה מנורווגיה וטורקיה. כמה ימים לאחר מכן, עלה מספר הנדבקים לשישה בסך הכול, תוך שפורסם כי יש מקרה חשוד נוסף במדינה. בעקבות כך, הוכרז על מצב חירום במדינה, תוך שהגבולות שלה נחסמו למעבר.

ב-17 במרץ, דווח על מקרה ההידבקות השביעי במדינה אשר קרה באזור אקרה רבתי . שלושה ימים לאחר מכן, עלה מספר הנדבקים במדינה ל-16.

בשעה 21:00 פנה נשיא גאנה ננה אקופו-אדו לאומה והודיע על מקרה המוות ראשון במדינה; אדם אחד מת בעיר קומאסי. בהמשך אושרו שני מקרי הדבקות חדשים, כאשר מספר החולים במדינה עלה ל-21. ב-25 במרץ, פורסם כי יש 93 חולים במדינה ו-4 מתים.

ב-26 במרץ עלה מספר החולים ל-132. שבוע לאחר מכן, דווח על 205 חולים, 5 מתים ו-31 מבריאים. בתחילת מאי 2020, דווח על 18 מקרי מוות, 2,169 מקרי הדבקה ו-229 מקרי החלמה במדינה. כמו כן, דווח כי ארבעה מתוך הנדבקים במצב קשה.

במהלך חודש מאי דווח על זיהוי מוקד התפרצות במפעל דגים.[דרוש מקור]

נכון לסוף ינואר 2021, ישנם בגאנה 372 מתים ו-62,135 מקרי הדבקה, מתוכם הבריאו 58,150.

## קישורים חיצוניים

 מדיה וקבצים בנושא **מגפת הקורונה בגאנה** בוויקישיתוף
## הערות שוליים
# מסכה בתקן N95

מסכה N95
**מסכה בתקן N95** היא מסכת סינון אוויר שנחבשת על הפה והאף ועומדת בתקן N95 לסינון אוויר של המנהל האמריקאי לבטיחות ולבריאות תעסוקתית (NIOSH). עמידה בתקן זה מעידה כי המסכה מסננת לפחות 95% מהחומר החלקיקי אשר באוויר, אך היא אינה עמידה לשמנים כמו מסכות העומדות בתקן P95. מסכה זו היא מסנן חלקיקים נפוץ, ומנגנון פעולת הסינון שלה מבוסס על מסנן אוויר מכני , מנגנון המגן מפני חומר חלקיקי אך לא מגז או אדים.

לפעולת הסינון של מסכות סינון אוויר מתקן N95 ישנן מספר מקבילות במדינות מחוץ לארצות הברית. לדוגמה, מסכות העומדות בתקן FFP2 של האיחוד האירופי, או מסכות העומדות בתקן הסיני KN95. עם זאת, ישנם כמה הבדלים דקים בין התקנים השונים, עובדה המתבטאת בכמה דרישות באשר ליעילות הפילטר, קצב הזרימה דרך המסנן וכדומה.

להכנת מסיכה בתקן N95 נדרשת רשת דקיקה של סיבי פולימר סינתטי הנקראים "פוליפרופילן לא ארוג" (nonwoven polypropylene) המיוצרים בתהליך הנקרא melt blowing. רשת זו מהווה את שכבת הסינון הפנימית, המונעת מעבר של חלקיקים מסוכנים.

## שימושים

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
## ראו גם

* מסכת גז
* כפפות
* מגן פנים
* משקפי מגן

## קישורים חיצוניים

 מדיה וקבצים בנושא **מסכה בתקן N95** בוויקישיתוף
* The Astounding Physics of N95 Masks, סרטון בערוץ "minutephysics", באתר יוטיוב (אורך: 6:07) (באנגלית)

 ערך זה הוא קצרמר בנושא בריאות. אתם מוזמנים לתרום לוויקיפדיה ו**להרחיב אותו**.
# ברוס איילוורד

ברוס איילוורד
Bruce Aylward|  |
|
לידה |
המאה ה־20 סנט ג'ונס, קנדה  |
|
מדינה |
קנדה  |
|
ענף מדעי |
אפידמיולוגיה  |
|
השכלה | * אוניברסיטת ממוריאל, ניופאונדלנד
* בית הספר להיגיינה ומחלות טרופיות של אוניברסיטת לונדון
* בית ספר בלומברג לבריאות הציבור של אוניברסיטת ג'ונס הופקינס
 |
|   |

**ברוס איילוורד** (באנגלית: **Bruce Aylward**) הוא היועץ הבכיר של מנכ"ל ארגון הבריאות העולמי. הוא ידוע בעיקר כמי שמוביל את הצוות של המשימה המשותפת של ארגון הבריאות העולמי לסין בטיפול בנגיף Covid-19.

## קריירה

ד"ר איילוורד הוא קנדי לפי לאום ורופא-אפידמיולוג בהכשרה. את הכשרתו הרפואית עשה באוניברסיטת ממרואיל, ניופאונדלנד, קנדה. בית הספר להיגיינה ורפואה טרופית של לונדון ובית הספר לבריאות הציבור של ג'ון הופקינס. ד"ר איילוורד הצטרף לארגון הבריאות העולמי בשנת 1992. הוא עבד שמונה שנים בחיסון, בקרת מחלות מועברות ומיגור הפוליו במזרח התיכון, מערב האוקיינוס השקט, אירופה, צפון אפריקה ומרכז ודרום מזרח אסיה. הוא הוביל את השותפות העולמית להשמדת פוליו משנת 1998 עד 2004, שם פיקח על פריסתם של יותר מ-6000 אנשי שדה, פיתח כלים חדשים וחיסונים והקטין את מספר המדינות הפגיעות לפוליו בשניים.

## תגובה להתפשטות הקורונה

ד"ר איילוורד הוביל את צוות ארגון הבריאות העולמי במהלך מגפת הקורונה בסין וטען שהמפתח להפחתת העברת המחלה הוא "בידוד, איתור מגע ובדיקה".

## קישורים חיצוניים

 מדיה וקבצים בנושא **ברוס איילוורד** בוויקישיתוף
## הערות שוליים
# פרסי האקדמיה היפנית לקולנוע

פרסי האקדמיה היפנית לקולנוע
日本アカデミー賞|  |
|
מדינה |
יפן  |
|
הגוף המעניק | Japan Academy Film Prize Association  |
|
תקופת הפרס |
1978–הווה (כ־48 שנים)  |
|
אתר רשמי |
|   |

**פרסי האקדמיה היפנית לקולנוע** (ביפנית: **日本アカデミー賞**) הם פרסים המוענקים מדי שנה לסרטי קולנוע יפנים על ידי איגוד פרסי האקדמיה היפנית לקולנוע. הטקס של פרסי האקדמיה היפנית לקולנוע נחשב לטקס הפרסים היוקרתי ביותר ביפן בתחום הקולנוע. הטקס נערך מדי שנה בטוקיו משנת 1978 ואילך.

## תהליך הבחירה

בתהליך בחירת המועמדים והזוכים משתתפים חברי האקדמיה הכוללים אנשי מקצוע בתעשיית הקולנוע היפנית הכוללים בין היתר במאים, שחקנים, ותסריטאים. האקדמיה היפנית לקולנוע כללה 3,959 חברים נכון לשנת 2019. תהליך בחירת הזוכים מבטיח שהפרסים משקפים את הדעות של אנשי מקצוע המעורבים באופן פעיל בקהילת הקולנוע היפנית.

## קטגוריות הפרס

### פרסים כלליים

|  |  |
| --- | --- |
| * הסרט הטוב ביותר
* סרט מונפש (מאז שנת 2007)
* במאי
* תסריט מקורי
* שחקן בתפקיד ראשי
* שחקנית בתפקיד ראשי
* שחקן בתפקיד משני
* שחקנית בתפקיד משני
 | * פסקול מקורי
* צילום (מאז שנת 1980)
* תאורה (מאז שנת 1980)
* ניהול אמנותי
* סאונד (מאז שנת 1980)
* עריכה (מאז שנת 1984)
* סרט זר
* תגלית השנה
 |

### פרסים מיוחדים

הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה.

* פרס פופולריות
* פרס לשם כבוד (מאז שנת 2006)
* פרס מיוחד מטעם יושב ראש האגודה
* פרס מיוחד מטעם האגודה (מאז שנת 1991)

## קישורים חיצוניים

 מדיה וקבצים בנושא **פרסי האקדמיה היפנית לקולנוע** בוויקישיתוף
* אתר האינטרנט הרשמי של פרסי האקדמיה היפנית לקולנוע - (ביפנית)

* פרסי האקדמיה היפנית לקולנוע, ברשת החברתית X (טוויטר)

## הערות שוליים
# חוק זכויות היוצרים של המילניום הדיגיטלי

חוק זכויות היוצרים של המילניום הדיגיטלי
Digital Millennium Copyright Act| סמל ארצות הברית |
|
פרטי החוק |
|
מדינה |
ארצות הברית |
|
כינוי |
DMCA |
|
תאריך חקיקה |
12 באוקטובר 1998 |
|
גוף מחוקק |
הקונגרס ה-105 של ארצות הברית  |
|
שטחים שעליהם חל החוק |
ארצות הברית  |
|
תאריך הצגה |
29 ביולי 1997  |
|
חקיקה משלימה ל |
חוק זכויות היוצרים משנת 1976  |
|
 |
|   |

**חוק זכויות היוצרים של המילניום הדיגיטלי** (**DMCA**) הוא חוק זכויות יוצרים אמריקני בולט שנחקק בשנת 1998 המתייחס לסוגיות רבות הקשורות לזכויות יוצרים בעידן הדיגיטלי, ובמיוחד בכל הנוגע לחוק זכויות היוצרים באינטרנט ובמדיה דיגיטלית.

החוק מיישם שתי אמנות משנת 1996 של הארגון העולמי לקניין רוחני. החוק מפליל את כל המקרים של ייצור והפצה של טכנולוגיה, מכשירים או שירותים שנועדו לעקוף אמצעים השולטים בגישה ליצירות המוגנות בזכויות יוצרים. החוק מפליל גם את פעולת עקיפת בקרת הגישה, בין אם מדובר בהפרה ממשית של זכויות יוצרים ובין אם לאו. בנוסף, החוק מחמיר את העונשים על הפרת זכויות יוצרים באינטרנט.

החוק אושר בסנאט האמריקני ב-12 באוקטובר 1998. נשיא ארצות הברית ביל קלינטון חתם על החוק ב-28 באוקטובר 1998.

החידוש העיקרי של החוק בתחום זכויות היוצרים היה שהוא פטר מאחריות ישירה ועקיפה את ספקי שירותי האינטרנט וגופי ביניים אחרים.

## ראו גם

* ניהול זכויות דיגיטלי

## קישורים חיצוניים

 מדיה וקבצים בנושא **חוק זכויות היוצרים של המילניום הדיגיטלי** בוויקישיתוף
## הערות שוליים
# קים היון-ג'ונג

קים היון-ג'ונג
בהנגול: 김현중
בהנג'ה: 金賢重|  |
| קים היון-ג'ונג. 2018 |
|
לידה |
6 ביוני 1986 (בן 40) סיאול, דרום קוריאה |
|
מדינה |
קוריאה הדרומית  |
|
מוקד פעילות |
קוריאה הדרומית  |
|
השכלה | * Kyung Hee Cyber University
* Hanyang Technical High School
 |
|
תקופת פעילות |
מ-2005 |
|
סוגה |
קיי-פופ • ג'יי-פופ • דאנס • R&B |
|
השקפה דתית |
נצרות קתולית  |
|
שפה מועדפת |
קוריאנית  |
|
כלי נגינה |
קולו • גיטרה • גיטרה בס |
|
חברת תקליטים |
DSP Media (2005–2010) • KeyEast‏ (2010–הווה) • Warner Music Taiwan‏ (2007–הווה) • United Asia Management‏ (2011–הווה) • Delicious Deli Records/Universal Music Japan‏ (2011–הווה) |
|
שיתופי פעולה בולטים |
SS501 |
|
חתימה |   |
| **פרופיל ב-IMDb** |
| * אתר האינטרנט הרשמי של קים היון-ג'ונג
 |
|   |

**קים היון-ג'ונג** (בהנגול: 김현중; בהנג'ה: 金賢重; נולד ב-6 ביוני 1986) הוא שחקן, זמר וראפר דרום קוריאני.

## קורות חיים

קים היה מנהיג להקת הבנים הפופולרית SS501 ואייקון אופנה בולט בקוריאה הדרומית, הוא זכה לעיקר פרסומו בשל משחקו כיוון ג'י-הו, אחד מחברי ה-F4, בדרמה "בנים על פני פרחים" ו"נשיקה שובבה".

היון ג'ונג גם נבחר לקדם רשת קוסמטיקה בשם Tony Moly, רשת בעלת סניפים רבים ברחבי קוריאה ואסיה (בין היתר טאיוואן והונג קונג). החוזה שלו עם Tony Moly נגמר בספטמבר 2010, והוא נבחר להיות הנציג של The Face Shop. ב-28 ביוני 2010 הוכרז רשמית כי היון ג'ונג עזב את DSP Entertainment וחתם על חוזה עם KeyEast Entertainment.

בשנת 2011 פרץ היון ג'ונג בקריירת סולו עם האלבום והסינגל "Break Down". מאוחר יותר באותה שנה הוציא גם את המיני אלבום "Lucky" והסינגל "Lucky Guy" ובשנת 2013 הוציא אלבום.

## קישורים חיצוניים

 מדיה וקבצים בנושא **קים היון-ג'ונג** בוויקישיתוף

* אתר האינטרנט הרשמי של קים היון-ג'ונג

* קים היון-ג'ונג, ברשת החברתית פייסבוק
* קים היון-ג'ונג, ברשת החברתית X (טוויטר)
* קים היון-ג'ונג, ברשת החברתית אינסטגרם
* קים היון-ג'ונג, סרטונים בערוץ היוטיוב
* קים היון-ג'ונג, במסד הנתונים הקולנועיים IMDb (באנגלית)
* קים היון-ג'ונג, באתר Last.fm (באנגלית)
* קים היון-ג'ונג, באתר MusicBrainz (באנגלית)
* קים היון-ג'ונג, באתר בילבורד (באנגלית)

 ערך זה הוא קצרמר בנושא קולנוע. אתם מוזמנים לתרום לוויקיפדיה ו**להרחיב אותו**.
# קוקו (תסרוקת)

זנב סוס הוא תסרוקת שבה השיער נאסף בחלק האחורי של הראש, לרוב על ידי גומייה.
פרט מתחריט מהמאה ה-18 המראה ילדה (משמאל) עם קוקו
**קוקו** או **זנב סוס** היא תסרוקת שבה כל או רוב השיער על הראש נמשך מכיוון הפנים, העורף והצדדים אל הראש, נאסף ומהודק בחלק האחורי של הראש (בדרך כלל על ידי גומייה המיועדת לכך) ונותר תלוי בחופשיות מנקודה זו. התסרוקת קרויה גם "זנב סוס", בזכות הדמיון שלה לזנב של סוס ובמקביל לשמה בשפות אחרות.

על פי רוב השיער נאסף עם גומיית שיער , המכונה לעיתים **קוקייה** על שם התסרוקת. כמו כן, השיער יכול להיאסף גם על ידי סיכה, סרט בד וכלים דומים. בתרבויות שונות, בימי קדם, לעיתים נעשה הדבר בעזרת חוט או מעין קליפסים ממתכת.

## סוגי קוקו

קוקיות - תסרוקת שנוצרת כאשר השיער מחולק למספר חלקים שכל אחד מהם נאסף בנפרד
קוקו נאסף בדרך כלל מאמצע החלק האחורי של הראש, או מבסיס הצוואר. בהתאם לסוגו, הוא יכול גם להיאסף בצד הראש, מעבר לאוזן, או בחלקו העליון של הראש.

* **קוקו יפני**: קוקו זה דורש שיער חלק והוא מאופיין מצד אחד באיסוף רוב השיער לכיוון הגב, ומצד שני, פיצול של השיער הנותר בקדמת הראש לשני קטעים (קטע אחד מימין הפנים וקטע שני משמאלם). וריאציה אפשרית היא סידור 2 הקטעים הנותרים (או אחד מהם) לצורה המזכירה משולש, שהיא סימטרית עוד יותר מהצורה המתקבלת בתפזורת הטבעית של השיער.

* **קוקיות** - השיער מחולק למספר חלקים, שכל אחד מהם נאסף בנפרד וכך נוצרת תסרוקת. לרוב נהוג לאסוף את השיער בשתי קוקיות - אחת מכל צד של הראש. תסרוקת זו משמשת לרוב ילדות.

## קוקו לגברים

קוקו של גבר שנאסף מאחור.
בשנות ה-80 המאוחרות, קוקו קצר נתפס כמראה אופנתי לגברים שרצו להתבלט, אבל לשמור על שערם שטוח ופונקציונלי (בדומה לתסרוקת מאלט). הקוקו של סטיבן סיגל בסרט "סימן קטלני", הוא דוגמה לקוקו כזה.

במחצית השנייה של המאה ה-18, רוב הגברים באירופה אספו את שערם הארוך בצורה שהיינו מכנים כיום קוקו, אך לעיתים קרובות השיער נאסף לתוך שקית משי ולא נתלה באופן חופשי. באותו זמן, תסרוקת זו הייתה ידועה בדרך כלל על ידי המילה הצרפתית "Queue" (זנב). תספורת זו הייתה חובה לגברים בכל צבאות אירופה עד המאה ה-19, אחרי שרוב האזרחים כבר הפסיקו לאסוף את שערם בצורה זו. הצבא הבריטי היה הראשון שוויתר על חובה זו, ועד סוף מלחמות נפוליאון בכל הצבאות השתנו התקנות ונקבעה חובה שהשיער יהיה קצר.

"Queue" הייתה גם מילה ששמשה כדי להתייחס לצמה באורך המותניים, שהשליטים מבני מאנצ'ו חייבו את הסינים ההאנים לאסוף את שערם כך בזמן שושלת צ'ינג בסין.

## השלכות בריאותיות

לעיתים, בעלי קוקו הדוק חווים "נשירה מחמת מתיחה", סוג של נשירת שיער ממשיכה חזקה והדוקה של השיער (Traction alopecia). לפעמים קוקו הדוק עלול לגרום לכאב ראש.

## מחקרים מדעיים

מדענים בבריטניה גיבשו מודל מתמטי שחוזה את הצורה של קוקו בהינתן אורך עקום אקראי על פי מדגם של שערות בודדות. המשוואה לצורת הקוקו מספקת הבנה של האופן שבו קוקו נוצר על ידי לחץ חיצוני הנובע מיחסי הגומלין בין המרכיבים של השערות.

בשנת 2012 הוענק פרס איג נובל בפיזיקה לשלישיית מדענים מארצות הברית ומבריטניה, אשר חישבו את יחסי הכוחות הפועלים על הקוקו האנושי.

## קישורים חיצוניים

## הערות שוליים
# קיארי פאמיו פאמיו

קיארי פאמיו פאמיו
きゃりーぱみゅぱみゅ|  |
|
לידה |
29 בינואר 1993 (בת 33) נישיטוקיו, יפן  |
|
שם לידה | 竹村 桐子  |
|
מדינה |
יפן  |
|
מוקד פעילות |
יפן  |
|
תקופת פעילות |
מ-2010  |
|
סוגה |
ג'יי-פופ, מוזיקת האוס, גליץ', דנפה, סינת'-פופ, אלקטרופופ, מוזיקת באבלגאם  |
|
שפה מועדפת |
יפנית  |
|
חברת תקליטים | האחים וורנר רקורדס, UnBORDE, סייר רקורדס  |
|
בן זוג | Shōno Hayama (ממרץ 2023)  |
| **פרופיל ב-IMDb** |
| kyary.asobisystem.com |
|   |

**קיארי פאמיו פאמיו** (ביפנית:  **竹村 桐子**; נולדה ב-29 בינואר 1993) היא זמרת, דוגמנית ואישיות טלוויזיה יפנית.

## ביוגרפיה

קיריקו טקמורה נולדה בטוקיו. לאחר תחילת הקריירה היא לקחה לעצמה שם במה קיארי פאמיו פאמיו.

בשנת 2009 היא התחילה לעבוד כדוגמנית. בהמשך היא התחילה לשיר תחת שם במה הנוכחי. ביולי 2011 יצאה סינגל ראשון PonPonPon. הוא זכה להצלחה ונכלל ברשימת Billboard היפנית.

האלבום הראשון Pamyu Pamyu Revolution יצאה במאי 2012. לפי איגוד תעשיית ההקלטות היפני הוא קיבל מעמד של תקליט זהב. בעקבות ההצלחה היא החליטה לערוך סבב הופעות בארצות הברית, אירופה וארצות אסיה.

סינגל Fashion Monster שיצאה בשנת 2012 טיפס לראש מצעדי הפזמונים ביפן.

אלבום Nanda Collection משנת 2013 נמכר ביותר מ-250 אלף העתקים וקיבל מעמד של תקליט פלטינה. בהמשך היא הוציאה אלבומים נוספים.

בשנת 2015 היא הוציאה אלבום KPP Best שכלל שירים מאלבומים קודמים ושירים שהוצאו בעבר כסינגלים דוגמת Crazy Party Night (Pumpkin no Gyakushū).

כזמרת קיארי פאמיו פאמיו זכתה במספר פרסים ביפן.

במקביל לקריירה כזמרת, קיארי פאמיו פאמיו הצטלמה במספר תוכניות טלוויזיה וסדרות טלוויזיה.

## דיסקוגרפיה

### אלבומי סטודיו

* *Pamyu Pamyu Revolution*‏ (2012)
* *Nanda Collection*‏ (2013)
* *Pika Pika Fantajin*‏ (2014)
* *Japamyu*‏ (2018)
* *Candy Racer*‏ (2021)

## קישורים חיצוניים

 מדיה וקבצים בנושא **קיארי פאמיו פאמיו** בוויקישיתוף

* אתר האינטרנט הרשמי של קיארי פאמיו פאמיו (ביפנית)

* קיארי פאמיו פאמיו, ברשת החברתית פייסבוק
* קיארי פאמיו פאמיו, ברשת החברתית X (טוויטר)
* קיארי פאמיו פאמיו, ברשת החברתית אינסטגרם
* קיארי פאמיו פאמיו, ברשת החברתית טיקטוק
* קיארי פאמיו פאמיו, סרטונים בערוץ היוטיוב
* קיארי פאמיו פאמיו, במסד הנתונים הקולנועיים IMDb (באנגלית)
* קיארי פאמיו פאמיו, באתר אפל מיוזיק (באנגלית)
* קיארי פאמיו פאמיו, באתר ספוטיפיי
* קיארי פאמיו פאמיו, באתר Last.fm (באנגלית)
* קיארי פאמיו פאמיו, באתר AllMusic (באנגלית)
* קיארי פאמיו פאמיו, באתר MusicBrainz (באנגלית)
* קיארי פאמיו פאמיו, באתר דיזר
* קיארי פאמיו פאמיו, באתר Yandex.Music (ברוסית)
* קיארי פאמיו פאמיו, באתר Discogs (באנגלית)
* קיארי פאמיו פאמיו, באתר Songkick (באנגלית)
* קיארי פאמיו פאמיו, באתר Genius
* קיארי פאמיו פאמיו, באתר בילבורד (באנגלית)
* קיארי פאמיו פאמיו, באתר אמזון מיוזיק
* קיארי פאמיו פאמיו, באתר MuseScore